GL ร่วงติดฟลอร์ 29.90% หลังโดนใช้เกณฑ์ Cash Balance-พบปมฉาวเพิ่ม
GL ร่วงติดฟลอร์ 29.90% หลังโดนใช้เกณฑ์ Cash Balance-พบปมฉาวเพิ่ม
13 มี.ค. 2560

ผู้สื่อข่าวรายงานว่า บริษัท กรุ๊ปลีส จำกัด (มหาชน) หรือ GL ณ เวลา 10.34 น. อยู่ที่ระดับ 17.70 บาท ลบ 7.55 บาท หรือ 29.90% ด้วยมูลค่าซื้อขาย 81.51 ล้านบาท
ตลาดหลักทรัพย์แห่งประเทศไทย (ตลท.) ประกาศหลักทรัพย์ บมจ. กรุ๊ปลีส (GL) และใบสำคัญแสดงสิทธิในการจองซื้อหุ้นสามัญ ของบมจ.กรุ๊ปลีส (GL) ครั้งที่ 4 ใช้ชื่อย่อ GL-W4 เข้าข่ายมาตรการกำกับการซื้อขายระดับ 1 ใช้เกณฑ์ Cash Balance มีผลตั้งแต่วันที่ 13 มี.ค.2560 จนถึง 21 เม.ย.2560
นอกจากนั้น หนังสือพิมพ์เช้านี้ยังระบุว่า คณะกรรมการกำกับหลักทรัพย์และตลาดหลักทรัพย์ของญี่ปุ่น (SESC) เคยมีคำเสนอแนะเมื่อวันที่ 1 พ.ย.56 ให้นายกรัฐมนตรีและคณะกรรมการ (Financial Services Agency) ออกคำสั่งเพื่อลงโทษปรับคนในตระกูลโคโนชิตะ นำโดยนายทัตซึยะ โคโนชิตะ ประธานคณะกรรมการบริหาร GL จำนวนเงิน 4,096.05 ล้านเยน ด้วยข้อหาใช้ข้อมูลเท็จจากการการซื้อ-ขายหุ้นกู้แปลงสภาพเพื่อสร้างราคาหุ้น Wedge Holdings Co.Ltd.ซึ่งเป็นบริษัทในเครือ APF Group ที่ถือหุ้นใหญ่โดยตระกูลโคโนชิตะ และมีสำนักงานใหญ่ในประเทศไทย